b'\n_START_ARTICLE_\nTask force\n_START_PARAGRAPH_\nEn task force (alt. joint task force el. combined task force) er en sammensat styrke der arbejder frem mod et f\xc3\xa6lles m\xc3\xa5l. Task force kan overs\xc3\xa6ttes til "arbejdsgruppe", "ekspertgruppe" eller "afdeling med s\xc3\xa6rlig opgave", men oftest bruges "task force" p\xc3\xa5 dansk \xe2\x80\x93 med og uden mellemrum._NEWLINE_Anvendelsen er oftest i milit\xc3\xa6r sammenh\xc3\xa6ng, hvor en task force er en \xe2\x80\x93 ofte multinational \xe2\x80\x93 sammenslutning af kampenheder, der opererer under et givent mandat; f.eks. et FN-mandat. Sammenslutningen stiller f.eks. land-, fl\xc3\xa5de- og flystyrker eller civile st\xc3\xb8ttefunktioner til r\xc3\xa5dighed for en f\xc3\xa6lles organisation med henblik p\xc3\xa5 at l\xc3\xb8se en given opgave._NEWLINE_Begrebet finder ogs\xc3\xa5 anvendelse p\xc3\xa5 Wikipedia, som f.eks. har en AA-Taskforce, der er en sammensat styrke der arbejder frem mod at opn\xc3\xa5 h\xc3\xb8jre artikelkvalitet gennem flere anbefalede artikler. AA-Taskforcen er delt op i mindre taskforces efter nogle fokusomr\xc3\xa5der f.eks. Taskforce Metal der "har til m\xc3\xa5l at standardisere og forbedre artikler som har forbindelse til heavy metal og dennes undergenrer, s\xc3\xa5vel som at oprette manglende artikler og sikre at heavy metal-relaterede artikler er repr\xc3\xa6senteret blandt de anbefalede artikler".'